CELEX: 32012R1124
Language: hu
Date: 2012-11-26 00:00:00
Title: A Bizottság 1124/2012/EU végrehajtási rendelete ( 2012. november 26. ) egyes áruk Kombinált Nómenklatúra szerinti besorolásáról

1.12.2012   
            
            
               HU
            
            
               Az Európai Unió Hivatalos Lapja
            
            
               L 331/7
            
         A BIZOTTSÁG 1124/2012/EU VÉGREHAJTÁSI RENDELETE
   (2012. november 26.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – három hónapig továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódex Bizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK rendelet 12. cikke (6) bekezdésének alkalmazásában – három hónapig továbbra is felhasználható.
   3. cikk
   Ez a rendelet Az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. november 26-án.
      
         
            a Bizottság részéről, az elnök nevében,
         Algirdas ŠEMETA
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  HL L 302., 1992.10.19., 1. o.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Hídkapcsolásban alkalmazott, körülbelül 13 × 3 × 3 cm méretű nyúlásmérő bélyeget tartalmazó vákuumtömített súlyérzékelő (úgynevezett „erőmérő cella”).
                  Az erőmérő cella működése során a nyúlásmérő bélyeg fizikai erőnek kitett vezetékszála megnyúlik. A fizikai erő hatására megváltozik a vezetékszál ellenállása, ami egyensúlytalanságot eredményez a hídkapcsolásban, ennek hatására pedig megváltozik az áramkörben folyó áram feszültsége.
                  Az erőmérő cella a rá ható fizikai erőt az erővel arányos nagyságú elektromos jellé alakítja. A jel olvasását, feldolgozását és kijelzését olyan eszköz végzi, amely bemutatáskor nincs együtt az áruval.
                  Az erőmérő cella például padlómérlegekben, keverőkben, töltőgaratokban és tartálymérlegekben történő alkalmazásra van szánva.
               
               
                  9031 80 98
               
               
                  A besorolást a Kombinált Nómenklatúra értelmezésére szolgáló 1., 2. a) és 6. általános szabály, a XVI. áruosztályhoz tartozó megjegyzések 1. m) pontja, valamint a 9031, a 9031 80 és a 9031 80 98 KN-kód szövegezése határozza meg.
                  Az erőmérő cella rendeltetése szerint fizikai erőt elektromos jellé alakít át mérési célból. Mivel maga nem jelzi ki a mérés eredményét, a 90. árucsoportban máshol nem említett hiányos mérőműszernek kell tekinteni. Ezért a 8423 vtsz. alá, mérleg részeként nem sorolható be (lásd még a 9031 vtsz.-hoz tartozó HR-magyarázat (A) részének 30. pontját).
                  Ezért az árut a 9031 80 98 KN-kód alá, a 90. árucsoportban máshol nem említett más műszerként kell besorolni.